Zápisnica zo zasadnutia OZ 21.10.2016

–––––––––––––––––––––––––––––––––––––––––––––––––––––

**1.** Pani starostka obce Priska Fantová otvorila verejné zasadnutie OZ, na ktorom privítala prítomných členov OZ a obyvateľov obce Súdovce.

Z celkového počtu 5 poslancov boli prítomní 3, ( p. Kováčová sa z rodinných dôvodov ospravedlnila z neúčasti p. Antalová chvíľku meškala). Zasadnutie OZ je v zmysle § 2 ods. 2 Zák. SNR č. 369/1990 Zb. o obecnom zriadení uznášania schopné.

Prítomní podľa Prezenčnej listiny.

Program podľa Pozvánky.

**2**. Voľba návrhovej komisie : Mgr. Peter Bakša

Anna Antalová

**3**. Za overovateľov zápisnice boli navrhnutí : Peter Hanuliak

Ondrej Janík

**4.** Za zapisovateľku bola určená : Mgr. Andrea Hanuliaková

1. V tomto bode p. ekonómka predložila poslancom OZ rozpočtové opatrenie č.1/2016, návrh na presun rozpočtových prostriedkov v rámci schváleného rozpočtu.

Kontrolórka obce podala poslancom OZ správu o hospodárení.

1. Starostka obce informovala OZ o dianí od posledného zastupiteľstva:

* oboznámila poslancov z triedením odpadu podľa nového zákona o odpade, rozdala im letáky o správnom triedení odpadu
* informovala o stretnutí s prednostom BBSK, ktorého sa zúčastnila
* ďalej informovala o  projekte podanom v opatrení 7.2 a 7.5 týkajúci sa cesty, zatiaľ sa stále čaká na vyhodnotenie projektu z PPA
* starostka sa zmienila, že uvažuje do budúcna o zamenení pozemkov medzi Obecným úradom a pasienkovou spoločnosťou (urbárom), ktoré má teraz obec v prenájme

1. V diskusii bol predložený k nahliadnutiu list, v ktorom boli namerané vysoké hodnoty dusičnanov a dusitanov v studni, ktorú v domácnosti používajú ako pitnú, do tejto studne podľa tohto rozboru unikajú odpadové vody zo žúmp, septikov, usadeniny z práčok a drezov okolitých domácností. Poslanci OZ sa vyjadrili, že je potrebné túto skutočnosť dať na vedomie všetkým konkrétnym domácnostiam, ktorých sa to týka a odporučilo aby sa domácnosť s touto znečistenou vodou v studni napojilo na verejný vodovod.

Ďalej sa prejednávalo obecné auto Felícia, na ktorej sa už nejazdí a zbytočne zaberá miesto vedľa Obecného úradu.

Spomenuté boli pozemky okolo budovy bývalej školy, ktorých vlastníkom je p. Reinier, vyjadril sa, že nie úplne všetky prešli do jeho vlastníctva ( jedná sa o časť kde je vstupná brána do budovy) a že žiada Obecný úrad aby sa to dalo do poriadku.

V rámci diskusie boli spomenuté pripravované akcie v mesiaci december, najmä Mikuláš pre deti, Jubilanti a privítanie detí do života. Poslanci navrhli aby sa Mikuláš konal v niektorú sobotu, kde deti dostanú balíček sladkostí a bude im zabezpečená strava.

P. starostka tiež spomenula aktivačnú činnosť, najmä §12. Vzhľadom na zmenu času z letného na zimný bolo navrhnuté aby verejné osvetlenie bolo prestavené od 05:00 hod. ráno.

Poslednou spomenutou záležitosťou boli neplatiči za TKO, kde bolo navrhnuté aby sa týmto neplatičom nevyvážal komunálny odpad, o čom budú informovaní nálepkami nalepenými na nádobách na odpad.

**8.** Na záver p. starostka poďakovala poslancom OZ a všetkým zúčastneným a verejné

zasadnutie ukončila.

Zapisovateľka : Mgr. Andrea Hanuliaková ............................

Overovatelia zápisnice : Peter Hanuliak .......................................

Ondrej Janík .......................................

**Uznesenie**

**zo zasadnutia  obecného zastupiteľstva**

**konaného dňa 21.10.2016 o 13:00 hod.**

**v zasadačke Obecného úradu**

**v Súdovciach**

**––––––––––––––––––––––––––––––––––––––––––––––––––––––––––––––––––**

Obecné zastupiteľstvo na svojom zasadnutí:

**Schvaľuje:**

1. Program zasadnutia, návrhovú komisiu a overovateľov zápisnice

Hlasovanie:

Za: 3/5

Proti: 0

Zdržal sa: 0

2. Rozpočtové opatrenie 1/2016

Hlasovanie:

Za: 3/5

Proti: 0

Zdržal sa: 0

**Berie na vedomie:**

1. Správu o hospodárení od kontrolórky obce

2. Informácie p. starostky o dianí od posledného zastupiteľstva

**Poveruje:** starostku obce :

1. Písomne upovedomiť všetky domácnosti, ktoré znečisťujú vodu v predmetnej studni